Uriasposten » Blog Archive » Hans Hauge anmelder bog om klassekamp anno 2014: "Bogen er indvandrerkritisk uden at sige det."
"I fight for my corner, and I leave when te pub closes"
Winston Churchill
Medier
Danmark:
180 Grader
Århus Stiftstidende
Børsen
Berlingske Tidende
BT
Dagbladet Information
Dagens.dk
DR
Ekstra Bladet
Jyllandsposten
Jyske Vestkysten
Kristeligt Dagblad
Metroxpress
Politiken
Søndagsavisen
TV2
Ugebrevet A4
Ugebrevet Mandag Morgen
Weekendavisen
Danske tidsskrifter:
Daniel Pipes-DK
Danskeren
Nomos
Ræson
SAPPHO
Tidehverv
Foreninger:
Dansk Kultur
Dansk Samling
Den Danske Forening
Norge:
Aftenposten
Verdens Gang
Sverige:
Aftonbladet
Dagens Nyheter
Göteborgposten
Svenska Dagbladet
Sydsvenskan Dagbladet
27. november 2014
Hans Hauge anmelder bog om klassekamp anno 2014: "Bogen er indvandrerkritisk uden at sige det."
De revolutionære sidder stadig i magtfulde stillinger, og det er kun få timer siden jeg læste en byhistorisk kommentar af professor Ellen Marie Braae, der kommenterede det hun betegnede som "de nye neoliberale havnebyggerier" i Århus. En hurtig googling bekræfter, at hun tilhører et segment, der foragter socialdemokraternes tredje vej, og dem der taler om indvandring som et problem. Revolutionen kræver oprørte masser, og hvis danskerne ikke gider, så må underklassen importeres.
Kronik af Hans Hauge i Berlingske – Underklassen har skiftet farve (21. november 2014).
"I den store verden falder uligheden, men i Danmark stiger den, og sociale klasser legemliggør uligheden. Det påvises i en ny bog, Klassekamp fra oven (Gyldendal), der insisterer på, at der findes fem sociale klasser i dagens Danmark. Forfatterne ved, at synspunktet vil blive opfattet som 'gammeldags', men de fastholder det. De vil vise, at der hersker fejlagtige billeder af Danmark, og de vil selv male et sandt. Et af de fejlagtige er 'middelklassebilledet', der går ud på, at 90 pct. af danskerne tilhører middelklassen. Siden 1950erne har man talt om borgerliggørelsen ('embourgeoisement') af arbejderklassen. Det indgår ikke i forfatternes analyse. Hvis man dvæler lidt ved billedet med 90 pct., der tilhører middelklassen og 10 pct. underklassen, kan vi ændre billedet ved ganske enkelt at fjerne metaforen 'klasse'. Et andet danmarksbillede toner da frem. 90 pct. er etniske danskere, 10 pct. er muslimer. Det er måske et sandere billede, og det er reelt det, der gemmer sig bag bogens fem klasser. Bogen er indvandrerkritisk uden at sige det.
Forfatterne går ud fra, at jo mere lige et samfund er, desto bedre er det. … Men hvad omfatter så et samfund for dem? Det kan næsten kun være en nationalstat, selvom de slet ikke nævner det. De bedriver, hvad der kaldes metodologisk nationalisme. Det er jo ikke EU eller verden, de skriver om, men Danmark.
Danmark er ifølge deres analyse blevet et endnu mere klassedelt samfund, end det var før i tiden. De antager endvidere, at en klassekamp er i gang mellem danskerne. Der findes endvidere i klassesamfundet Danmark en samfundsmodel, der kaldes den danske, og den er under pres. Modellen er det specifikt nationale, mens klasser er internationale. …
Bogen er præget af en apokalyptisk tone. Den siger, at den bruger samme 'fortælleteknik', som den amerikanske sociolog Robert Putnam. Den har analyser kombineret med små fortællinger om enkeltpersoner. Den fastsætter først en mere eller mindre ideal fortid, der kaldes 'den gode cirkel', og den beskriver derefter et fald, der er forårsaget af ydre pres, kaldet 'krisen'.
[…]
I den klassiske marxisme var der tre klasser, og kampen mellem dem ville føre til det klasseløse samfund. Først fik borgerskabet adelen fjernet, og derefter var det arbejderklassens mål at få borgerskabet udryddet. Der ville være tre revolutioner: den borgerlige, den proletariske og den permanente revolution. Men det er jo ikke den måde at opfatte klassesamfundet på, som de vil tilbage til. Lars Olsen og hans medforfattere har helt fjernet det historiefilosofiske fra deres klasseanalyse. …
Men hvorfor skelner de mellem underklasse og arbejderklasse? Det skyldes, som de siger lidt forsigtigt, at underklassen 'har skiftet farve' (s. 113). Indvandringen har skabt en ny underklasse og dermed en ny ulighed. Med andre ord kunne indvandringen være den egentlige forklaring på den ny ulighed og ikke så meget 'krisen'. Underklassen er stor. I Aarhus er underklassen 20 procent – i Gjellerup er vi oppe på 56 procent.
Hvem er det, der har ødelagt 'den gode cirkel', som de kalder fortidens Danmark med stærk social sammenhængskraft? Og hvad er den gode cirkel? Jeg kan ikke se andet, end at det er indvandringen af især muslimer, der udgør presset, men forfatterne vil ikke sige det. I stedet står der: 'men disse år ændrer Danmark. Den gode cirkel er under pres i hovedstaden og på Sjælland; i det meste af Jylland er den stadig intakt (153).'
Sådan noget som 'disse år' kan jo ikke ændre Danmark, men det kan masser af indvandrere og asylansøgere. Og hvad er den gode cirkel, der presses? Det er den klassiske nationalstat med et forestillet, politisk fællesskab. Bogen er derfor dybest set et forsvar for nationalstaten og en advarsel mod indvandring. Danmark har importeret en ny underklasse og dermed ønsket mere ulighed.
Husk det: underklassen har skiftet farve."
Oploadet Kl. 17:01 af Kim Møller — Direkte link — 14 kommentarer
Arkiveret under:
Braae, Ellen Marie
Hauge, Hans
Multi-kultur
Nationalisme
Socialdemokratiet
Socialisme
Te URI to TrackBack this entry is: http://www.uriasposten.net/archives/61773/trackback
14 Comments »
De offentligt ansatte pampere, der levede af koste rundt med danskerne i forskellige 'social'-uniformer og -kitler kunne for 30-40 år siden se at de i fremtiden ville blive truet på brødet af den demografiske udvikling, der ville medføre tilbagegang i den danske befolkning fra 1994 og dermed i antallet af klienter. Pamper/klient kvoten var synligt ved at nærme sig 1:1 ! :)
Hvis de ikke havde importeret nye klienter, havde det rå alternativ for dem været, at de skulle omskoles til at deltage i produktionen i den private sektor. Tanken gav dem mareridt.
Det fik de forhindret ved at importere ½ mio 'behandlings- og omsorgskrævende' sociale tilfælde 'fra de varme overvejende muslimske lande'.
Herligt morsom og skarp analyse af den virkelige virkelighed af den suveræne Hans Hauge! :)
Kommentar by A-mad — 27. november 2014 @ 17:28
Eksempelvis cykler repræsentanter desværre fortsat rundt i politisk korrekte fraser , desværre uden at forholde sig til virkeligheden.
http://denkorteavis.dk/2014/kobenhavns-biskop-reagerer-pa-den-korte-avis-kritik-ved-at-tale-usandt-om-flygtninge/
Kommentar by PBr — 27. november 2014 @ 18:26
Genialt skrevet.
Hvad mange ikke erkender er at uligheden er et eksistentielt vilkår. Uligheden eksisterer fordi mennesker er forskellige, og ulighed mellem forskellige grupper eksisterer fordi grupperne består af forskellige slags mennesker.
Derfor er det håbløst at afskaffe uligheden. I stedet bør man acceptere den og sikre klassesamarbejde frem for klassekamp.
Siden 70'erne har man importeret en ny underklasse fortrinsvis fra de muslimske lande – da den gamle danske underklasse efterhånden havde mistet sit særpræg som underklasse. Nu har man fået en ny, som af indbyggede grunde vil kunne vedligeholde slavemoralen hos eliten for evigt. Man har importeret de ofre man manglede og alle fra eliten kan leve fedt og godt af alle dem som skal hjælpes.
Kommentar by Sigwar — 27. november 2014 @ 19:26
Det er ret sjovt skrevet.
Analysen er jo god nok – nationalstaten er en glimrende ramme til at skabe et civiliseret og harmonisk samfund hvor de bredeste skuldre også har både tid, evne og lyst til at ofre en smule på at få de svageste grupper med sig.
Det må blive et af de store spørgsmål for fremtidens historikere at besvare; hvorfor var det ikke socialdemokrater/folkesocialisterne der var de mest ivrige efter at forsvare nationalstaten, for den opfyldte jo i så høj grad deres drømme og idealer.
Og hvis det er fordi man synes de "rige lande" har en forpligtelse til at hjælpe de "fattige lande" (hvilket kan være rimeligt nok), så er det også svært at forstå hvorfor venstrefløjen synes at lige præcist den lille gruppe ressourcestærke der rejser hertil skal beriges på så enorm vis, mens de mange millioner der knokler i de fattige lande kun får en brøkdel.
Kommentar by Superman — 27. november 2014 @ 19:53
TILLYKKE TIL DANMARK – "Chok-måling gør DF til Danmarks største parti".
Nå, så vare det nok ikke længe inden at samtlige danske medier går i "sort" ligesom deres svenske venner. Jeg håber jeg bare på, at DF henviser fadbumsen og papfjæs til de ideologiske algebeholdere de er kravlet op af.
Kommentar by Fritz — 27. november 2014 @ 20:12
Hvornår fatter befolkningen, inkl. politikerne, at det er kulturen/religionen der holder disse folk tilbage og nede. Bedraget har kørt længe nok nu. Det er denne miljøskade der gør de ikke kommer videre, fordi input er vidt forskellige hjemme og ude i samfundet. Det er det samme man ser i Frankrig og andre steder hvor store masser overlades til dem selv i egne ghettoer, der hænger de fast i underudviklede kulturmønstre der forhindrer at de følger med det omgivende samfund. Så længe man ikke assimileres i landet, som det falder alle andre indvandrere let (også danskere i udlandet), så længe vil dødsspiralen fortsætte. Tag fat om nældens rod, den muslimske overtro/mandsdominerede kultur, så løser man problemet for det stads har ingen fremtid eller virke i vestlig forstand. Sådan er det bare, det burde være en selvfølge alle nye borgere forstod vigtigheden i. Desværre har vi selv ikke engang forstået det endnu, dvs. primært en vis berøringsangst rød fløj.
Kommentar by LarsB — 27. november 2014 @ 20:17
'Underklassen er stor. I Aarhus er underklassen 20 procent – i Gjellerup er vi oppe på 56 procent'
Øh, det er jo ikke en nyhed. Det har jo været viden i årevis .
Kommentar by NielsC — 27. november 2014 @ 21:57
Underklasse er et marxistisk og journalistisk venstrepartisk begreb.
Kommentar by Nielsen — 27. november 2014 @ 23:22
Venstrefløjen var jo indtil en gang i 70'erne imod
– EU og anden fjernstyring
– Religion i forvaltningen, skolen og soveværelset
– Og for ytringsfrihed
Det har ændret sig.
Kommentar by mb — 28. november 2014 @ 00:21
Jeg tror efterhånden, at dette er uløseligt -og et totalt sammenbrud med repatrieringer er det som bliver udvejen. De færreste er hverken kulturelt eller økonomisk integreret -og i deres ghetto og hjemme er de mentalt i deres hjemland. Al tale om integration er meningsløst -det har man talt om i 30.år og det virker sort set ikke.
Kommentar by Thorsted — 28. november 2014 @ 04:41
Jeg mener, at det er misvisende at sige at underklassen har skiftet farve. Der er mange (etniske) danskere, der er på kontanthjælp og der er mange, der er hjemløse, og der er stor arbejdsløshed i udkantsdanmark, hvor der bor langt flest (etnisk) danskere. Pas på ikke at glemme danskere i debatten.
Kommentar by Liva — 28. november 2014 @ 07:10
I øvrigt. TV-avisen på DR1 havde i går kl.18.30 et indslag om, at ældrebyrden var aflyst fordi mange ældre var friske og fysisk bedre i dag end før og de var indstillet på, at arbejde længere. DNA forskning viser i øvrigt, at folk som ingen børn får også levere længere end hvis de fik. Så der er kun invandrebyrden tilbage og det er ikke en løsning på noget -kun et problem.
Kommentar by Thorsted — 28. november 2014 @ 07:29
Hysterisk morsom læsning. Samfund = nationalstat og underklasse = indvandrere / flygtninge, men idioterne på venstrefløjen selvfølgelig ikke finde ud af at kalde en spade for en spade.
Deres observationer og konklusioner er dog lige i skabet:
– de fleste ikke-vestlige indvandrere kan eller vil ikke tage ansvar for eget liv og bliver derfor langt overvejende marginaliserede tabere
– selv i en globaliseret verden er nationalstaten den naturluge referenceramme for de fleste mennesker, ihvertfald hvis man ikke har (naturlige) etniske splittelser.
Kommentar by Ole — 28. november 2014 @ 07:57
Forskellen mellem arbejder- og underklasse er: underklassen står uden for arbejdsmarkedet (mere end 10 mdr. pr. år). Har ikke læst bogen, så jeg må jo stole på Hauge :-)
Uanset om man er 'moderne', som Beck, eller bare 'gammeldags', så har man stadig brug for et job. Måske mere nu pga. halal-moderne liberalister udbredelse. (Beck er for EU, men har dog udtalt noget i stil med: uden opposition, intet demokrati)
Thorning er kun en del af problemet 08.11.13
Drop middelklassens kulturradikale akademikerværdier og begynd at drikke kaffe med DF, lyder opfordringen til Socialdemokraterne fra bogaktuelle samfundsdebattør og journalist Lars Olsen
http://www.politiko.dk/nyheder/thorning-er-kun-en-del-af-problemet
http://www.information.dk/228419
http://www.klassesamfund.dk/
Kommentar by anno — 28. november 2014 @ 15:24
RSS feed for comments on this post.
Leave a comment
Line and paragraph breaks automatic, e-mail address never displayed, HTML allowed:
Navn
Email (bliver ikke vist)
Website
Denne weblog er læst af siden 22. juni 2003.

Om Uriasposten
Hettiten Urias
I medierne
Kommentar-moderation
Linksamling
Arkiver
Off Topic (april 2014)
Vælg selv beløb
Alternativ 1 : 20,00 DKK - månedligt Alternativ 2 : 50,00 DKK - månedligt Alternativ 3 : 100,00 DKK - månedligt Alternativ 4 : 200,00 DKK - månedligt
Tweets af @uriasposten
Blogs
Danmark
Angantyrs hjørne
Anna Lyttiger
Borgerlig Bums
Budstikken
Dansk Kultur Debat
En bombe i en turban
Eticha
Freedom Loving Amigos
Gudernes Ragnarok
Henrik Gade Jensen
Hodjas blog
Islamificering af Danmark
Jarl Cordua
Junikredsen
Katrine Winkel Holm
Konflikten.dk
Konservativ Krabask
Konservativ Reaktion
Kristian Tørning
Kulturkløften
Kulturkløften (JP blogs)
Lænkehunden
Mikael Jalving
Monokultur
Morten Uhrskov
Nikolaj Bøgh
Nomos blog
Observant
Omnial
Punditokraterne
ReligioNyt
Sajdet
Sapphos løbende
Søren Pind
Snaphanen
Synopsis
Ulla Nørtoft Thomsen
Verden fra min altan
Zonka på dansk
Meta
RSS 2.0
Comments RSS 2.0
Valid XHTML
WP